Σάββας Παντελίδης

Ο Σάββας Παντελίδης (Αθήνα, 7 Απριλίου 1965) είναι Έλληνας πρώην ποδοσφαιριστής, που αγωνιζόταν ως αμυντικός και νυν προπονητής ποδοσφαίρου της ΑΕΛ.

 Ποδοσφαιρική καριέρα 
Ξεκίνησε το ποδόσφαιρο από τον Πρωτέα Νίκαιας, συνέχισε για μια διετία στη Χαλκηδόνα και κατόπιν από το 1985 έπαιζε στους Νέους Ευγενείας,"Τον σέντερ-μπακ Παντελίδη από την Χαλκηδόνα απέκτησαν προχθές οι Νέοι Ευγενείας έναντι σεβαστού χρηματικού ποσού. Τον παίκτη διεκδικούσαν πολλά Πειραϊκά σωματεία, μεταξύ των οποίων και η Νίκαια.", εφ. Αθλητική Ηχώ, 27/8/1985, σελ. 4 αγωνιζόμενος στο Πειραϊκό πρωτάθλημα.

Το 1988 πήρε μεταγραφή στον Άρη Νίκαιας,"Τον δυναμικό αμυντικό των Νέων Ευγενείας Σάββα Παντελίδη απέκτησε ο Άρης Νικαίας.", εφ. Αθλητική Ηχώ, 9/7/1988, σελ. 5 με τον οποίο τη σεζόν 1988–89 έκανε ντεμπούτο στην Δ΄ Εθνική, την επόμενη κατέκτησε το πρωτάθλημα και τη σεζόν 1990–91 έκανε ντεμπούτο στην Γ΄ Εθνική, ενώ με το τέλος της χρονιάς ψηφίστηκε ως ο καλύτερος παίκτης του Νοτίου Ομίλου της Γ΄ Εθνικής. Το καλοκαίρι του 1991 μεταγράφηκε στη Δόξα Βύρωνα, κάνοντας ντεμπούτο στην Β΄ Εθνική τη σεζόν 1991–92.Αφιέρωμα στη Δόξα Βύρωνα, εφ. Αθλητική Ηχώ, 9/9/1991, σελ. 12

Το καλοκαίρι του 1997 μεταγράφηκε στην Προοδευτική,"Πήρε Παντελίδη η Προοδευτική", εφ, Αθλητική Ηχώ, 20/6/1997, σελ. 6 με τη φανέλα της οποίας σε ηλικία 32 ετών έκανε το ντεμπούτο του στην Α΄ Εθνική τη σεζόν 1997–98. Το ντεμπούτο του στην πρώτη εθνική κατηγορία, έγινε στις 31 Αυγούστου 1997 στη νίκη επί του Αθηναϊκού με 3–0, με προπονητή τον Νίκο Κόβη. Συνολικά, στην Α΄ Εθνική σημείωσε 73 συμμετοχές και 1 τέρμα (στην εντός έδρας νίκη με 1–0 επί της Καλαμάτας στις 19 Οκτωβρίου 1997) σε 3 χρονιές, μέχρι και τη σεζόν 1999–00 που η ομάδα υποβιβάστηκε. Παρέμεινε στην Προοδευτική μέχρι και το 2002, όποτε και έκλεισε την καριέρα του έχοντας κατακτήσει τη σεζόν 2001–02 την επάνοδο στην Α΄ Εθνική.

 Προπονητική καριέρα 
Το 2002, έπειτα την απόφαση του να αποσυρθεί από την ενεργό δράση ως ποδοσφαιριστής, ανέλαβε χρέη γενικού αρχηγού στη Χαλκηδόνα.εφ. Αθλητική Ηχώ, 23/5/2002, σελ. 16 Κατόπιν, ανέλαβε χρέη στην θέση του βοηθού προπονητή όντας βοηθός του προπονητή Γιώργου Παράσχου, όπου εργάστηκε μέχρι και το 2005.ΧΑΛΚΗΔΟΝΑ-ΑΤΡΟΜΗΤΟΣ: Αποχώρησε ο Παντελίδης sport-fm.gr

Ως πρώτος προπονητής, ξεκίνησε την καριέρα του από τον Αθλητικό Όμιλο Μοσχάτου στη Δ' Εθνική και μετά από λίγους αγώνες ανέλαβε τον Θρασύβουλο στη Β' Εθνική από το 2005 έως το 2007, και την πρώτη του περίοδο έφτασε με την ομάδα της Φυλής ένα βήμα πριν την άνοδο στη Σούπερ Λίγκα, την οποία έχασε τελικά με έναν βαθμό διαφορά από τον Άρη Θεσσαλονίκης. Ανέλαβε τη Ρόδο το 2007 και τον Φωστήρα το 2008, και οι δύο ομάδες Γ΄ Εθνικής. Ακολούθως την ομάδα της Καλλιθέας τον Ιανουάριο του 2009, δεν κατάφερε όμως να τη διατηρήσει στη Β΄ Εθνική, παρέμεινε ωστόσο στο σύλλογο και έβαλε τις βάσεις για να επιστρέψει στην εν λόγω κατηγορία, ενώ στο κύπελλο απέκλεισε τον Πανθρακικό, τότε ομάδα της Σούπερ Λίγκα, παραιτήθηκε όμως τον Δεκέμβριο του ίδιου έτους.

Τον Ιανουάριο του 2010 ανέλαβε το Αιγάλεω από όπου όμως παραιτήθηκε μετά από μόλις δύο εβδομάδες. Τον Μάιο του 2010 ανέλαβε την ομάδα των Τρικάλων, αποχώρησε όμως τον Οκτώβριο του ίδιου έτους.Τέλος ο Παντελίδης sport24.gr Ακολούθησε ο Εθνικός Πειραιώς από τον Νοέμβριο του 2010 έως τον Μάρτιο του 2011. Τον ίδιο μήνα ανέλαβε για το υπόλοιπο του πρωταθλήματος της Β΄ Εθνικής τον Πανθρακικό,Ο Παντελίδης στον Πανθρακικό passports.gr στον οποίο παρέμεινε και την επόμενη ποδοσφαιρική χρονιά. Τον Μάιο του 2012 πέτυχε με την ομάδα της Κομοτηνής την επιστροφή της στη Σούπερ Λίγκα, όμως τον Οκτώβριο του 2012 το συμβόλαιο του με τον Πανθρακικό λύθηκε κοινή συναινέσει και έπειτα από 4 μήνες υπέγραψε στον Ολυμπιακό Βόλου,Επίσημα νέος προπονητής στον Ολυμπιακό ο Παντελίδης e-thessalia.gr όπου απομακρύνθηκε μετά από δύο μόλις μήνες στο τιμόνι της ομάδας. Τον Ιούνιο του 2013 ανέλαβε τον ΠΑΣ Γιάννινα,Ο Σάββας Παντελίδης ανέλαβε την τεχνική ηγεσία του ΠΑΣ Γιάννινα in.gr ενώ τον Φεβρουάριο του 2014 βρέθηκε στην τεχνική ηγεσία του Λεβαδειακού.Ανέλαβε ο Παντελίδης

Τον Νοέμβριο του 2016 ανέλαβε τον ΗρακλήΗρακλής: Τέλος ο Αμανατίδης, σηκώνει... μανίκια ο Παντελίδης , μετά από τα αρνητικά αποτελέσματα των 7 πρώτων αγώνων (0-2-5) Με την ομάδα της Θεσσαλονίκης απέσπασε ισοπαλίες στα εντός έδρας παιχνίδια με ΑΕΚ (2–2), ΠΑΟΚ (1–1) και Παναθηναϊκό (1–1). Εξάλλου κατάφερε να κρατήσει την ομάδα αγωνιστικά στην Σούπερ Λιγκ με 29 βαθμούς και σε 23 αγώνες είχε ρεκόρ 6 νίκες και 9 ισοπαλίες (6-9-8). Την ίδια χρονιά ο Ηρακλής δεν κατάφερε να πάρει άδεια συμμετοχής στο επόμενο πρωτάθλημα, ενώ ο ίδιος αποχώρησε στο τέλος της χρονιάς λόγω των οικονομικών προβλημάτων της ομάδας.

Τον Σεπτέμβριο του 2017 ανακοινώθηκε από τον Αστέρα ΤρίποληςΕπίσημο:Εποχή Παντελίδη στον Αστέρα, www.sport-fm.gr. Με τη ομάδα του πέτυχε την πρόκριση στα προκριματικά του Europa League ύστερα από δύο χρόνια απουσίας, τερματίζοντας 5ος στο πρωτάθλημα με ρεκόρ 12 νίκες, 9 ισπολίες και 9 ήττες (12-9-9) και 45 βαθμούς. Ωστόσο τα αρνητικά αποτελέσματα της επόμενης σεζόν σε συνδυασμό με το ενδιαφέρον του Άρη, τον οδήγησαν σε παραίτηση.

Το Νοέμβριο του 2018 ανακοινώθηκε από τον Άρη Θεσσαλονίκης.Ο Άρης παρουσίασε τον Σάββα Παντελίδη, protothema.grΚαι επίσημα στον Άρη ο Σάββας Παντελίδης! Οι πρώτες του δηλώσεις, sportsaddict.gr Στις 31 Αυγούστου 2019 παραιτήθηκε από προπονητής του Άρη μετά την ήττα από τον Βόλο (1–0) και η παραίτησή του έγινε δεκτή από τον πρόεδρο του Άρη την επόμενη ημέρα.

Τον Δεκέμβριο του 2019 ανέλαβε τον Ατρόμητο Αθηνών, αντικαθιστώντας τον Γιάννη Αναστασίου. Το ντεμπούτο του με τον Ατρόμητο πραγματοποιήθηκε στις 8 Δεκεμβρίου 2019 σε αγώνα εναντίων της παλιάς του ομάδας, Άρη. Τον Ιούλιο του 2020 αποχώρησε από την τεχνική ηγεσία του Ατρομήτου.Ατρόμητος: Παρελθόν από την τεχνική ηγεσία ο Σάββας Παντελίδης ethnos.gr Τον Φεβρουάριο του 2021 ανέλαβε εκ νέου καθήκοντα προπονητή στην ομάδα του Περιστερίου, αντικαθιστώντας τον Νταμίρ Κάναντι.Σάββας Παντελίδης και επίσημα στον Ατρόμητο sportime.gr Με τη λήξη του πρωταθλήματος τον Μάιο του ίδιου έτους, αποχώρησε από την τεχνική ηγεσία του Ατρομήτου.Επίσημο: Τέλος ο Παντελίδης από τον Ατρόμητο fosonline.gr

Τον Δεκέμβριο του 2021 μετακόμισε στην Κύπρο και συγκεκριμένα στη Λεμεσό, αναλαμβάνοντας την τεχνική ηγεσία της ΑΕΛ.Έκπληξη με Παντελίδη η ΑΕΛ dialogos.com.cy

Στις 16 Νοεμβρίου του 2022 επέστρεψε στην Σούπερ Λιγκ για λογαριασμό της Λαμίας, αντικαθιστώντας τον Τζιανλούκα Φέστα. Ωστόσο αποτέλεσε παρελθόν στις 13 Φεβρουαρίου του 2023, αγνοώντας τη νίκη σε εννέα παιχνίδια πρωταθλήματος (τρεις ισοπαλίες, έξι ήττες). Από την άλλη, κατάφερε να οδηγήσει την ομάδα στα ημιτελικά του Κυπέλλου Ελλάδας μετά τις προκρίσεις με Καλλιθέα και Απόλλωνα Παραλιμνίου.

Tον Οκτώβριο του 2024 ανέλαβε προπονητής του Αστέρα Τρίπολης φτάνοντας ως τα ημιτελικά του Κυπέλλου. Στις 5 Οκτωβρίου 2025 αποχώρησε από την ομάδα μετά από 6 αγώνες χωρίς νίκη στο Πρωτάθλημα.

Στις 8 Δεκεμβρίου 2025 επέστρεψε στους πάγκους για λογαριασμό της Α.Ε. Λάρισας.

 Παραπομπές 

 Πηγές - εξωτερικοί σύνδεσμοι 

 Το προπονητικό προφίλ του Σάββα Παντελίδη στο transfermarkt

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Δόξας Βύρωνα
Κατηγορία:Ποδοσφαιριστές Προοδευτικής
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Θρασύβουλου Φυλής
Κατηγορία:Προπονητές ποδοσφαίρου Α.Σ. Ρόδου
Κατηγορία:Προπονητές ποδοσφαίρου Φωστήρα
Κατηγορία:Προπονητές ποδοσφαίρου Γ.Σ. Καλλιθέας
Κατηγορία:Προπονητές ποδοσφαίρου Αιγάλεω Α.Ο.
Κατηγορία:Προπονητές ποδοσφαίρου Α.Ο. Τρικάλων
Κατηγορία:Προπονητές ποδοσφαίρου Εθνικού Πειραιώς
Κατηγορία:Προπονητές ποδοσφαίρου Πανθρακικού
Κατηγορία:Προπονητές ποδοσφαίρου Ολυμπιακού Βόλου
Κατηγορία:Προπονητές ποδοσφαίρου Π.Α.Σ. Γιάννινα
Κατηγορία:Προπονητές ποδοσφαίρου Λεβαδειακού
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Προπονητές ποδοσφαίρου Αστέρα Τρίπολης
Κατηγορία:Προπονητές ποδοσφαίρου Α.Ε. Λάρισας
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Προπονητές Σούπερ Λιγκ Ελλάδας
Κατηγορία:Προπονητές ποδοσφαίρου Ατρόμητου Αθηνών
Κατηγορία:Προπονητές ποδοσφαίρου ΑΕΛ Λεμεσού